
Tendenciák a kollégiumok építésében, egy mintaprojekt bemutatásán kersztül

Kulcsszavak: kollégium, közösség, inspiráló környezet, közösségi tervezés, Pannonhalma
Ahogy az idők változnak, úgy alakulnak folyamatosan az igényeink,
elvárásaink épületeinkkel szemben. Nincs ez másképp a kollégiumoknál sem. A
kérdés azonban egy diákszállás esetében rendkívül összetett, hiszen egy
egyszerű szállásfunkció mellett tekintettel kell lenni az adott iskola működésére,
a diákok valódi közösséggé formálására, és a lelki fejlődésre, valamint a diákok,
hallgatók életkorából fakadó sajátosságokra. Ezen tendenciák és elvárások
összegzésére kívánok reflektálni egy általam készített mintaprojekt
bemutatásán keresztül, remélve azt, hogy a valós helyszínre készített konkrét
terv általánosítható tézisek megfogalmazására is alkalmas lesz.



